Na temelju članka 109. Zakona o prostornom uređenju ("Narodne novine" broj 153/13, 65/17)i članka 32. Statuta Općine Sutivan (“Službeni glasnik Općine Sutivan” broj 7/13, 2/14, 6/14, 5/18), Općinsko vijeće Općine Sutivan na 23. sjednici održanoj dana 17. ožujka 2020. godine donijelo je

**ODLUKU**

**O DONOŠENJU IZMJENA I DOPUNA URBANISTIČKOG PLANA UREĐENJA
SUTIVAN ISTOK**

1. **TEMELJNE ODREDBE**

Članak 1.

Donose se Izmjene I dopune Urbanističkiog plana uređenja SUTIVAN ISTOK (u daljnjem tekstu – ID UPU).

Elaborat ID UPU-a koji je izradio Studio A izZagrebaje sastavni dio ove odluke.

Članak 2.

Elaborat IDUPU-a sastoji se od tekstualnog i grafičkog dijela uvezanog u istoj knjizi:

1. **TEKSTUALNI DIO**

Odredbe za provođenje

1. **GRAFIČKI DIO**

kart. prikaz br. 1 - Korištenje i namjena površina 1:1000

kart. prikaz br. 2.1 - Promet 1:1000

kart. prikaz br. 2.2 - Vodoopskrba 1:1000

kart. prikaz br. 2.3 - Odvodnja otpadnih voda 1:1000

kart. prikaz br. 2.4 - Elektroenergetika 1:1000

kart. prikaz br. 2.5 - Pošta i telekomunikacije 1:1000

kart. prikaz br. 3 - Uvjeti korištenja, uređenja i zaštite površina 1:1000

kart. prikaz br. 4 - Način i uvjeti gradnje 1:1000

**OBVEZNI PRILOZI**

Obrazloženje

Izvod iz dokumenta šireg područja, koji se odnosi na obuhvat UPU-a

Zahtjevi i mišljenja

Izvješća o prethodnoj i javnoj raspravi

Evidencija postupka izrade i donošenja UPU-a

Sažetak za javnost

**ODREDBE ZA PROVOĐENJE**

1. **Uvjeti određivanja i razgraničavanja površina javnih i drugih namjena**

Članak 3.

**Članak 3. mijenja se i sada glasi:**

Uvjeti za određivanje korištenja površina za javne i druge namjene u ID Urbanističkog plana uređenja su:

* Prostorni razvoj temeljen na potrebama stalnih i povremenih stanovnika (ove potrebe slijede iz demografskog razvoja temeljenog na prirodnom priraštaju stanovništva, doseljavanju odnosno povratku stanovnika koji su ove prostore napuštali u prošlosti, te boravku povremenih stanovnika i turista) i usklađen s nosivim kapacitetom prirodnog, kulturnog i socijalnog okoliša unutar obuhvata Plana
* Zaštita vrijednih područja i krajolika, posebno dijelova obalnog pojasa
* Osiguranje prostora i lokacija za infrastrukturne i ostale objekte i sadržaje u skladu s potrebama demografskog i gospodarskog razvoja.
* Osiguranje primjerenog razvoja, opremanja i uređivanja prostora, posebno javnih, te čuvanje elemenata posebnosti fizionomskih i morfoloških obilježja naselja Sutivan.
* Poštivanje principa održivog korištenja i kriterija zaštite okoliša

Površine javnih i drugih namjena razgraničene su i označene bojom i planskim znakom na kartografskom prikazu broj 1. ‘Korištenje i namjena površina’.

**1. Mješovita namjena**

* pretežito stambena, M1

**2. Sportsko rekreacijska namjena**

* UP- kupalište

**Korištenje i namjena površina**

**Mješovita namjena, pretežito stambena, M1**

Članak 4.

**Članak 4. mijenja se i sada glasi:**

U zonama namjene M1 smještaju se obiteljske stambene građevine i višestambene građevine. Unutar zona namjene M1 moguće je smjestiti i prateće poslovne sadržaje (trgovački, turističko-ugostiteljski sadržaji; uslužni, rekreacijski i slični sadržaji primarno u funkciji naselja).

Turističko-ugostiteljski sadržaji mogu se realizirati korištenjem dijela građevine, zasebne građevine, dijela građevne čestice i zasebne čestice.

Svi ostali sekundarni sadržaji mogu se realizirati samo korištenjem dijela građevine i to najviše do 50% nadzemne građevinske bruto površine.

Svi prateći poslovni sadržaji mogu se realizirati uz uvjet da radne aktivnosti ne stvaraju buku ni prašinu, ne zagađuju zrak i tlo te ne zahtijevaju teški transport (korištenje kamiona preko 5 tona nosivosti).

U zonama namjene M1 moguće je na građevnoj čestici graditi, uz poštivanje ukupne izgrađenosti građevne čestice i iskorištenosti, i pomoćne građevine (gospodarske, spremišta, kotlovnice te iznimno garaže kada to nije moguće u sklopu gabarita osnovne građevine ili u podrumskom dijelu građevine).

U zonama namjene M1 mogu se na građevnoj čestici (izvan gabarita građevina) graditi otvoreni sportski sadržaji: bazen, tenisko igralište i sl. Omogućava se gradnja jedne ili više građevina osnovne namjene na građevnoj čestici. Građevine se mogu graditi kao slobodno stojeće ili dvojne uz ograničenja iz PPUO.

**Sportsko rekreacijska namjena –UP - kupalište**

Zona UP odnosi se na prirodnu kamenitu plažu na sjeveru obuhvata UPU-a. Planira se uređenje plaže u kupalište za lokalno stanovništvo i turiste, sa svim potrebnim pratećim sadržajima( tuševi, kabine za presvlačenje, sanitarni prostori, sunčališta, prostori za usluživanje hrane i pića, iznajmljivanje naprava za sportove na moru i sl.). Štiti se prirodni stjenovit karakter obale uz minimalne intervencije.

Zabranjuje se gradnja čvrstih građevina na plaži, osim objekata infrastrukture. Omogućava se smještaj ugostiteljskog sadržaja površine maksimalno 15 m2, montažnog tipa, pretežito od prirodnih materijala (drvo, pokrov od trske i sl.). Planira se opremanje plaže pratećom opremom (tuš, platnene kabine za presvlačenje...). Omogućava se postavljanje drvenih platoa za sunčanje površine maksimalno 12 m2. Platoi su montažni i usidreni u stijene na obali, a manjim dijelom se mogu nalaziti iznad površine mora.

Plaža treba biti nadzirana i javno pristupačna s kopnene i morske strane, bez arhitektonskih barijera za osobe s poteškoćama u kretanju.

Na planiranoj uređenoj plaži (UP-kupalište) propisuje se izrada idejnog maritimnog projekta kojim će se omogućiti intervencije na obalnom rubu u smislu oblikovanja plaže (održavanje nasipa šljunka, uređenje platoa i sunčališta), i njene zaštite (izgradnja manjih pera). Prateći sadržaji kupališta mogu se smjestiti u pokretnim napravama.

**Bilans površina**

|  |  |  |  |
| --- | --- | --- | --- |
| **NAMJENA** | **P (m**2**)** | **P (ha)** | **%** |
| **MJEŠOVITA, PRETEŽITO STAMBENA M1** | 142822 | 14,28 | 80,8 |
| IZGRAĐENO | 38047  | 3,8 | 21,52 |
| NEIZGRAĐENO | 104775 | 10,48 | 59,28 |
| **UREĐENA PLAŽA UP** | 13172 | 1,32 | 7,45 |
| **JAVNE PROMETNICE** | 20741 | 2,07 | 11,75 |
| KOLNE |  8994 | 0,90 | 5,1 |
| PJEŠAČKE |  2307 | 0,23 | 1,30 |
| KOLNO-PJEŠAČKE | 9440 | 0.99 | 5,35 |
| UKUPNO | 176735 | 17,67 | 100 |

**2. Uvjeti smještaja građevina gospodarskih djelatnosti**

**2.1. Uvjeti smještaja građevina ugostiteljsko turističke namjene – T**

Članak 5.

Članak 5. mijenja se i sada glasi:

Građevine ugostiteljsko turističke namjene uključujući obiteljske hotele, pansione i aparthotele te prateće rekreacijske i zabavne sadržaje moguće je graditi u zonama namjene M1.

**2.1.1. Uvjeti smještaja građevina ugostiteljsko turističke namjene – T u zone namjene M1**

Za smještaj i izgradnju obiteljskih hotela, pansiona i aparthotela u zonama namjene M1 vrijede isti prostorni pokazatelji kao za izgradnju stambenih građevina (poglavlje 4. ovih odredbi ‘Uvjeti i način gradnje stambenih građevina’).

Obvezan minimalni broj parkirališnih ili garažnih mjesta koja je potrebno osigurati na građevnoj čestici utvrđuje se prema normativu 2 PGM/100m2 građevinske bruto površine osnovne namjene na jednoj građevnoj čestici, bez površina unutar građevina namijenjenih smještaju vozila u mirovanju te suterenskih i podrumskih dijelova koji nisu namijenjeni za boravak ljudi.

* 1. **Uvjeti smještaja građevina poslovne namjene – K**

**Članak 6.**

Članak 6. se briše

**3. Uvjeti smještaja građevina društvenih djelatnosti**

Članak 7.

Članak 7. mijenja se i sada glasi:

Građevine i sadržaje društvenih i javnih djelatnosti moguće je smjestiti u zoni M1, mješovita

pretežito stambena namjena, prema uvjetima smještaja pratećih sadržaja. Uvjeti gradnje koji se odnose na visinu građevina, oblikovanje građevina i uređenje građevne čestice isti su kao za stambene građevine i detaljno su opisani u poglavljima 4. i 4.1.

**4. Uvjeti i način gradnje stambenih građevina**

Članak 8.

Članak 8. mijenja se i sada glasi:

Stambene građevine mogu se graditi u zonama namjene M1.

Stambene građevine ukupne građevinske bruto površine nadzemne (bez podruma) do 400m2, s najviše 3 stambene jedinice, maksimalne visine Po+P+1+Pk, ovim Planom se definiraju kao obiteljske stambene građevine.

Stambene i stambeno poslovnegrađevine ukupne građevinske bruto površine nadzemne (bez podruma) veće od 400m2 ili iste građevine s najviše 6stambenih jedinica definiraju se kao višestambene građevine.

**Parcelacija**

Članak 9.

Članak 9. mijenja se i sada glasi:

Minimalna površina građevne čestice stambene, stambeno-poslovne, poslovne iliugostiteljsko turističke namjene iznosi:

 za slobodnostojeće građevine:

|  |  |  |
| --- | --- | --- |
|  | neizgrađeni dio GP | izgrađeni dio GP |
| obiteljske stambene građevine Emax=Po+P+1 | 500m2 | 250m2 |
| obiteljske stambene građevine Emax=Po+P+1+Pk | 500m2 | 350m2 |
| višestambene građevine Emax=Po+P+1 | 500m2 | 500m2 |
| građevine nestambene namjene  | 500m2 | 500m2 |

 zadvojnegrađevine:

|  |  |  |
| --- | --- | --- |
|  | neizgrađeni dio GP | izgrađeni dio GP |
| obiteljske stambene građevine Emax=Po+P+1 | 400m2 | 250m2 |
| obiteljske stambene građevine Emax=Po+P+1+Pk | 400m2 | 300m2 |
| višestambene građevine Emax=Po+P+1 | 400m2 | 400m2 |
| građevine nestambene namjene  | 400m2 | 400m2 |

1. za građevine u nizu 200 m2. Maksimalna površina pojedine građevne čestice za građevine u nizu je 320m2.

Minimalna građevna čestica može biti i do 20% manja od utvrđene ovim Planom ukoliko je njeno smanjenje rezultat potrebe formiranja ili rekonstrukcije javno prometne površineutvrđene ovim Planom, a u skladu s čl. 10. ID PPU općine Sutivan. Ova odredba se primjenjuje u slučaju dogovora između vlasnika čestica i općine Sutivan o ustupanju potrebnog dijela čestice za formiranje javne prometne površine.

Građevina u nizu je građevna cjelina od najmanje tri međusobno prislonjenih građevina približno jednakih gabarita i oblikovanja, čija gradnja, rekonstrukcija, dogradnja ili nadogradnja uvjetuje cjelovito rješenje građevne cjeline; maksimalna visina građevine u nizu je P+1+Pk.

Omogućava se izgradnja pomoćnih građevina s prostorima za rad i poslovne sadržaje, garaže i druge pomoćne prostorije. Pomoćna građevina je visine najviše jedne etaže maksimalne visine 3,0 m od najniže kote uređenog terena te uz mogućnost gradnje podruma i ravnog ili kosog krovišta bez nadozida. Zasebne pomoćne građevine ulaze u maksimalnu dopuštenu izgrađenost.

U slučaju kosog terena (nagiba većeg od 15 %) i izgradnje potpornog zida prema ulici kao rezultat rješenja javno prometne površine ili zatečenog stanja omogućava se gradnja garaža i pomoćnih prostora iza potpornog zida što se računa kao podrumska etaža (ukoliko se gradi garaža njen ulaz mora biti udaljen najmanje 5m od ruba kolnika). Maksimalna visina gornje kote ploče podrumske etaže je 3,0 m mjereno od srednje visinske kote nogostupa uz građevnu česticu.

Na građevnoj čestici u pojasu širine 6,0 m od regulacijskog pravca nije dopuštena gradnja iznad gornje kote ploče podrumskog dijela građevine.

Pomoćni prostori smješteni u visinskoj razlici terena (čija je krovna ploča u ravnini ili ispod visinske kote prometnice a pristupa im se s građevne čestice), unutar pojasa od maksimalno 6 m od regulacijskog pravca prometnice, ne ulaze u koeficijent izgrađenosti (kig). Na krovnoj ploči ovih pomoćnih prostora je moguće parkiranje vozila.

**Izgrađenost i iskorištenostgrađevnih čestica**

Članak 10.

Članak 10. mijenja se i sada glasi:

* Građevna čestica na kojoj se može graditi stambena građevina ima ukupan postotak izgrađenosti, koji se određuje prema **Tablici I**:

TABLICA I

|  |  |  |
| --- | --- | --- |
| **POVRŠINA** **GRAĐEVNE** **ČESTICE** | **TLOCRTNA POVRŠINA GRAĐEVINE** | **KOEFICIJENT IZGRAĐENOSTI GRAĐEVNE****ČESTICE**kig |
| **OD** | **DO** | **NAJMANJA TLOCRTNA POVRŠINA** | **NAJVEĆA TLOCRTNA POVRŠINA** | **SREDNJA TLOCRTNA POVRŠINA** |
| **M2** | **M2** | **Min** | **Max** | **Min** | **Max** | **M2** | **Min%** | **Max%** |
| **300** | **350** | 42,50 | 87,50 | 59,50 | **122,50** | **82,50** | 0,17 | 0,35 |
| **351** | **400** | 52,65 | 119,34 | 60,00 | **136,00** | **94,33** | 0,15 | 0,34 |
| **401** | **450** | 52,13 | 128,32 | 58,50 | **144,00** | **98,07** | 0,13 | 0,32 |
| **451** | **500** | 54,12 | 135,30 | 60,00 | **150,00** | **102,56** | 0,12 | 0,30 |
| **501** | **550** | 55,11 | 140,28 | 60,50 | **154,00** | **104,56** | 0,11 | 0,28 |
| **551** | **600** | 55,10 | 148,77 | 60,00 | **162,00** | **108,55** | 0,10 | 0,27 |
| **601** | **650** | 60,10 | 156,26 | 65,00 | **169,00** | **114,55** | 0,10 | 0,26 |
| **651** | **700** | 65,10 | 169,26 | 70,00 | **182,00** | **123,55** | 0,10 | 0,26 |
| **701** | **750** | 70,10 | 175,25 | 75,00 | **187,50** | **128,80** | 0,10 | 0,25 |
| **751** | **800** | 75,10 | 180,24 | 80,00 | **192,00** | **133,55** | 0,10 | 0,24 |
| **801** | **850** | 80,10 | 184,23 | 85,00 | **195,50** | **137,80** | 0,10 | 0,23 |
| **851** | **900** | 85,10 | 187,22 | 90,00 | **198,00** | **141,55** | 0,10 | 0,22 |
| **901** | **950** | 90,10 | 189,21 | 95,00 | **199,50** | **144,80** | 0,10 | 0,21 |
| **951** | **1000** | 95,10 | 190,2 | 100,00 | **200,00** | **147,55** | 0,10 | 0,20 |
| **1001** | **1050** | 100,10 | 190,19 | 105,00 | **199,50** | **149,80** | 0,10 | 0,19 |
| **1051** | **1100** | 105,10 | 199,69 | 110,00 | **209,00** | **157,05** | 0,10 | 0,19 |
| **1101** | **1150** | 110,10 | 209,19 | 115,00 | **218,50** | **164,30** | 0,10 | 0,19 |
| **1151** | **1200** | 115,10 | 207,18 | 120,00 | **216,00** | **165,55** | 0,10 | 0,18 |
| **1201** | **1250** | 120,10 | 216,18 | 125,00 | **225,00** | **172,55** | 0,10 | 0,18 |
| **1251** | **1300** | 125,10 | 212,67 | 130,00 | **221,00** | **173,05** | 0,10 | 0,17 |
| **1301** | **1350** | 130,10 | 221,17 | 135,00 | **229,50** | **179,80** | 0,10 | 0,17 |
| **1351** | **1400** | 135,10 | 229,67 | 140,00 | **238,00** | **186,55** | 0,10 | 0,17 |
| **1401** | **1450** | 140,10 | 238,17 | 145,10 | **246,50** | **193,30** | 0,10 | 0,17 |
| **1451** | **1500** | 145,10 | 246,67 | 150,00 | **255,00** | **200,05** | 0,10 | 0,17 |

Za obiteljske stambene građevine koje se grade u izgrađenom dijelu građevinskog područja ovog Plana, a čija minimalna površina može biti 250 m2, ima postotak izgrađenosti koji važi za parcele veličine 300 m2.

Građevinska parcela na kojoj se može graditi građevina individualnog stanovanja kao dvojna zgrada i zgrada u nizu ima ukupan postotak izgrađenosti, koji se određuje prema **Tablici Il**:

*TABLICA II*

|  |  |
| --- | --- |
| *Veličina* | *Koeficijent izgrađenosti građevne čestice* *kig* |
| parcele | Dvojna građevina | Građevina u nizu (ili interpolirana građevina) |
| (m2) | min. | max. | min. | max. |
| do 300 | 0,20 | 0,50 | 0,25 | 0,60 |
| 300-400 | 0,18 | 0,40 | 0,20 | 0,50 |
| 401-500 | 0,15 | 0,30 | - | - |
| 501-600 | - | - | - | - |
| 601-700 | - | - | - | - |

Maksimalna izgrađenost potpuno ukopanih dijelova građevine (podruma) na građevnoj čestici može biti maksimalno kig=0,5 (50%). Površina u kojoj se može razviti podzemni dio građevine može dodirivati regulacijski pravac. Kod slobodnostojećih građevina ova površina mora biti udaljena od susjednih građevnih čestica najmanje 2 m, osim ukoliko i nadzemni dio građevine, u skladu s ovim odredbama, nije na manjoj udaljenosti.

**Visina građevina**

Članak 11.

Članak 11. mijenja se i sada glasi:

Visina građevina kao i izgrađenost građevne čestice moraju slijediti principe čuvanja vrijednih fizionomskih i morfoloških obilježja krajobraza i izgrađenih struktura naselja Sutivan. Maksimalni broj etaža građevine može biti Po+P+1+Pk s kosim krovom odnosno P+1 s ravnim krovom. Dozvoljena je i kombinacija kosog i ravnog krova na istoj građevini. Ukoliko je nagib prirodnog terena građevne čestice (uzevši u obzir najvišu i najnižu točku građevne čestice i njihovu udaljenost) manji od 10 % (1:10) teren se smatra ravnim, a ukoliko je taj nagib veći teren se smatra kosim.

Maksimalni broj etaža građevina u nizu je Po+P+1+Pk.

Maksimalna visina građevine određuje se ovim Planom s dva pokazatelja od kojih oba moraju biti zadovoljena. To su:

a) maksimalni broj etaža građevine E i

b) maksimalna visina građevine V.

Najveća visina (V) građevine iznosi:

prizemnica (P) – 4,0 m (za kosi teren 5,0 m);

katnica (P+1K) – 7,0 m (za kosi teren 8,0 m);

katnica s potkrovljem (P+1K+Pk) – 8,5 m (za kosi teren 9,5 m);

Na ravnom terenu prizemlje je etaža građevine čija je kota poda najviše 1,0 m iznad najniže kote uređenog terena uz građevinu. Na kosom terenu prizemlje je etaža građevine čija kota poda može biti najviše 2,0 m iznad najniže kote uređenog terena uz građevinu (osim uz pristupne površine podrumu). Podrum je etaža građevine za koju je na ravnom terenu ukopano najmanje 70 % vanjskih zidova a na kosom terenu više od 50 %.

Vijenac građevine, u smislu ovih odredbi je gornja kota stropne konstrukcije najviše pune etaže građevine. Maksimalni nadozid potkrovlja je 1,2 m i ne može biti veći bez obzira na ukupnu visinu građevine.

**Pomoćne građevine**

Članak 12.

Članak 12. mijenja se i sada glasi:

Omogućava se izgradnja pomoćnih građevina s prostorima za rad i poslovne sadržaje, garaže i druge pomoćne prostorije. Pomoćna građevina je visine najviše jedne etaže maksimalne visine 3,0mod najniže kote uređenog terena te uz mogućnost gradnje podruma i ravnog ili jednostrešnog ili višestrešnog krovišta bez nadozida. Građevni pravac pomoćne građevine je u pravilu iza građevnog pravca osnovne građevine (osim za garaže gdje može biti i drugačije). Pomoćne građevine ulaze u maksimalnu dopuštenu izgrađenost i iskorištenost.

U slučaju gradnje na česticama uz ~~sa~~ priobaln~~e~~u šetnic~~e~~u, sa sjeverne strane parcela, građevni pravac pomoćne građevine mora obavezno biti iza građevnog pravca osnovne građevine.

U slučaju kosog terena (nagiba većeg od 15 %) iizgradnje potpornog zida prema ulici kao rezultat rješenja javno prometne površine (visinska razlika terena) ili zatečenog stanja omogućava se gradnja garaža i pomoćnih prostora iza potpornog zida.

Ukoliko se gradi garaža njen ulaz mora biti udaljen najmanje 5m od regulacijskog pravca. U ulici ispred potpornog zida zbog sigurnosti i preglednosti izlaska iz garažeobvezna je minimalna širina nogostupa od 1,5 m.

**Pristup građevnoj čestici**

Članak 13.

Članak 13. mijenja se i sada glasi:

Svaka nova formiranagrađevna čestica mora imati neposredan pristup s prometne površine.

Minimalna širina javno prometne površine je 5,5 m + 1,5 m, 4,5 m za kolno pješačke, odnosno 3,5 m ili 3,0 m za jednosmjerne prometnice.

U izgrađenim dijelovima građevinskog područja naselja gdje već postoje formirane prometne površine koje nemaju minimalne širine iz stavka 2.ovog članka, a u kojima se odvija kolni promet, moguća je gradnja novih građevina koje imaju kolni pristup s takvih prometnica.

Ako je teren uz granicu čestice na najmanje 2,0 m nižoj visinskoj koti u odnosu na pristupnu prometnu površinu, dopušta se formiranje otvorenog parkirališta uz rub čestice i neposredan pristup tom parkiralištu s javno-prometne površine.

**Položaj građevina na građevnoj čestici**

Članak 14.

Članak 14. mijenja se i sada glasi:

Na parcelama uz obalnu šetnicu udaljenost nadzemnog dijela osnovne građevine (građevinska linija) od prometne površine iznosi najmanje 20 m za sjevernu stranu, a 5,0 m za sve ostale strane.

Na parcelama uz obalnu šetnicu, sa sjeverne strane građevnih čestica, sadržaji na otvorenom (bazeni, sportski tereni i sl.) mogu se smjestiti na udaljenosti od 5,0 m od regulacijske linije. Sa drugih strana moraju biti udaljeni najmanje 3,0 m od regulacijske linije odnosno susjedne čestice. U ostalom dijelu obuhvata Plana sadržaji na otvorenom (bazeni, sportski tereni i sl.) mogu se smjestiti na udaljenosti od 3,0 m od regulacijske linije odnosno susjedne čestice.

U ostalim izgrađenim dijelovima unutar obuhvata Plana, zadržavaju se postojeće udaljenosti od prometnih površina odnosno od susjednih čestica.

Minimalna udaljenost osnovne građevine od granica susjednih građevnih čestica je jednaka polovini visine do vijenca građevine, ali ne manje od 3,0 m, a od javno-prometne površine 5 m. Ukoliko se radi o građevinama na istoj čestici međusobna udaljenost može biti i manja uz obvezu zadovoljenja uvjeta iz posebnih propisa.

Planirana stambena građevina građena na slobodnostojeći način građenja, mora biti udaljena od susjedne građevne čestice, zavisno od širine parcele, najmanje:

- 4,0 m za građevinske parcele šire od 20,0 m;

- 3,5 m za građevinske parcele od 14,0 do 20,0 m;

- 3,0 m za građevinske parcele od 12,0 do 14,0 m;

- 3,0 m za građevinske parcele od 8,0 m do 12,0 m, s obvezom vezivanja na jednu stranu (poluugrađeni način);

- za građevne parcele uže od 6,0 m obvezna je vezana gradnja.

Ako se na fasadi zgrade gradi balkon, lođa ili prohodna terasa njihov vanjski rub mora biti udaljen min. 3,0 m od susjedne parcele.

Minimalna udaljenost osnovne građevine od javno-prometne površine u novoplaniranom uličnom potezu je 5 m. Udaljenost interpoliranih građevina od javno-prometne površine u postojećem uličnom potezu potrebno je uskladiti sa građevinskim pravcem susjednih građevina, s tim da minimalna udaljenost građevina od javno prometne površine (regulacijskog pravca) ne može biti manja od 3,0m.

Minimalna udaljenost pomoćne građevine od susjedne međe je 3,0m ukoliko se izvode otvori, Omogućava se gradnja uz među uz uvjet da je granični zid izveden kao vatrootporni, da se na istom ne izvode otvori, te da se odvod vode s krova riješi na vlastitoj čestici, te da je na susjednoj međi već izgrađena takova građevina ili ima uvjeta za izgradnju iste.

Ukoliko je visinska razlika terena na regulacijskom pravcu veća od 2,5 m omogućava se izgradnja pomoćne građevine na regulacijskom pravcu izvedbom podzida.

**Parkiranje**

Članak 15.

Članak 15. mijenja se i sada glasi:

Obvezan minimalni broj parkirališnih ili garažnih mjesta koja je potrebno osigurati na građevnoj čestici utvrđuje se na 100m2 građevinske bruto površine (bez površina unutar građevina namijenjenih smještaju vozila u mirovanju te suterenskih i podrumskih dijelova koji nisu namijenjeni za boravak ljudi), ovisno o namjeni prostora u građevini:

|  |  |
| --- | --- |
| namjena  | potreban broj PGM na 100m2 GPb |
| ugostiteljsko turistička, restoran, kavana, caffe | 3 |
| ugostiteljsko turistička, hotel, pansion, apartmani  | 2 |

Za obiteljske kuće i višestambene građevine određuje se broj parkirališnih mjesta na način da se mora izgraditi jedno parkirališno mjesto više od ukupnog broja stambenih jedinica.

Za građevine sa dijelom građevine namijenjenim turističko-ugostiteljskim sadržajima obvezan minimalni broj parkirališnih ili garažnih mjesta zasebno se računa za turističko-ugostiteljske sadržaje po normativu iz tablice.

Dopušta se odstupanje od gornjih normativa za izgrađena područja unutar obuhvata Plana. Moguće je na građevnoj čestici smjestiti minimalno 50% od traženog broja vozila, uz uvjet plaćanja određene naknade, utvrđene odgovarajućom odlukom Općine Sutivan.

Smještaj ovako izračunatog broja vozila u mirovanju preporuča se riješiti u garažnom prostoru u podzemnom dijelu građevina ili u prizemnom dijelu građevine u okviru njenih osnovnih gabarita.

Garaža može biti i zasebna pomoćna građevina. Garaža može biti smještena i uz granicu susjedne čestice ako ne ugrožava uvjete stanovanja i korištenja susjedne čestice (~~ovo se dokazuje suglasnošću susjeda~~). Maksimalna visina slobodnostojeće garaže je 3,0 m. Svojim položajem garaža ne smije ugrožavati sigurnost odvijanja prometa.

**Oblikovanje građevina i uređenje građevne čestice**

Članak 16.

Članak 16. mijenja se i sada glasi:

Kao način tumačenja i mjera preventivne zaštite ambijentalnih vrijednosti sredine, određuju se kao tradicionalni i time nesporni u primjeni slijedeći oblici, mjere i postupci oblikovanja objekata i njihovih detalja:

* + organsko jedinstvo kuće od temelja, preko zida pa do krova, od jednostavnih pačetvorinastih tlocrta s krovom na dvije vode, do razvedenih oblika nastalih spajanjem osnovnih dijelova u složenu i skladnu cjelinu;
	+ puna tektonska struktura jasnih bridova i punih zatvorenih ploha;
	+ krov koji je logično povezan s tlocrtnom dispozicijom zgrade i strukturnom povezanosti te zgrade sa susjednim objektima bez «krovnih terasa»;
	+ ujednačen nagib krovišta koji se na cijelom otoku kreće između 230 i 350 odnosno 60 – 70 % a u starim sklopovima 450 ;
	+ mali istaci krovnih streha, na vodoravnoj strehi 15–20 cm, na kosoj strehi odnosno učelcima 0-15 cm;
	+ kosi podgled vodoravne strehe
	+ zakrivljeni prijelaz nagiba krovne plohe na blaži nagib strehe;
	+ tradicionalna tipologija karakterističnih detalja ili logično i skladno prilagođavanje tih detalja – dimnjaka, luminarija, oluka, zidnih istaka, konzolica, balatura, malih balkona ,ograda, kamenih okvira itd.
	+ uspravan prozor karakterističnih proporcija i manjih dimenzija širine 80 – 100 (110) ,visine 100–130 (160) cm

Ovi se prozori uzimaju kao mjerodavna veličina tj.proporcijska baza prema kojoj se usklađuju dimenzije ostalih otvora i elemenata pročelja:

* + grilje ili škure kao vanjski zatvori na prozorima i balkonskim vratima;
	+ suzdržanost u primjeni balkona. Manji konzolski istak balkona, do 110 cm, odnosno 120 cm;
	+ terase, ogradni zidovi terasa u ravnini lica pročelja;
	+ oprezna primjena lukova i svodova, ravni luk, plitki segmentni luk;
	+ kamenom zidana pročelja, kamenom obuhvaćeni volumeni, a ne plohe;
	+ ožbukana pročelja s kamenim okvirima otvora;
	+ poravnato lice kamenih zidova pročelja, slojni i miješani slojni vezovi;
	+ poravnate fuge bez isticanja u boji;
	+ primjena dvora u najraznovrsnijim odnosima prema dispoziciji kuće i susjedstva;
	+ vrtovi i dvori prema ulici u području naselja;
	+ ujednačenost strukture zidova prema namjeni;
	+ materijal za pokrivanje krovova : kupa kanalica, mediteran crijep, kamene ploče;

Slijedećisuvremenirazvojarhitektonskeiurbanističkemisli, uzodgovarajućikritičkipristup, dozvoljenasuisvaonaarhitektonskarješenjaukojimasepolazećiodizvornihvrijednostigraditeljskebaštinesredine, nepreuzimajućiizravnooblikestarihestetikaostvarujunovevrijednosti, kojepredstavljajulogičankontinuitetupovijesnomrazvojuarhitekture.

Minimalno 30 % površine građevnih čestica stambene i stambeno poslovne namjene u neizgrađenim dijelovima građevinskog područja treba zadržati kao prirodni ili hortikulturno obrađeni teren koji funkcionira kao upojna površina. Na svakih 200nm2 ukupne površine građevne čestice obvezno je posaditi (ili zadržati postojeće) stablo neke od autohtonih vrsta.

Ogradu građevnih čestica potrebno je izvesti na regulacijskoj liniji. Ograda se sastoji od netransparentnog dijela maksimalne visine prizemlja građevine najbolje kamen (npr. vez sa kontinuiranim horizontalama, može i različite visine redova, ne bunja).

Na građevnim česticama potrebno je urediti prostor za kratkotrajno odlaganje kućnog otpada, ako je organiziran odvoz otpada. Mjesto za odlaganje treba biti lako pristupačno s javne prometne površine i treba biti zaklonjeno od izravnoga pogleda s ulice.

Teren oko građevina, potporni zidovi, terase i sl. moraju se izvesti tako da ne narušavaju izgled naselja, da prate nagib terena (dopušta se maksimalna korekcija kote prirodnog terena neizgrađenog dijela čestice za +/- 1m) i da se ne promijeni prirodno otjecanje vode na štetu susjednog zemljišta i susjednih građevina. Površine građevne čestice obrađene kao nepropusne (krovovi ravni ili kosi, terase, popločane staze itd.) mogu biti do 30 % površine građevne čestice.

Prema Pravilniku o jednostavnim i drugim građevinama i radovima, moguće je na građevinskim parcelama unutar građevinskih područja, izgraditi bez građevinske dozvole:

-bazen najveće površine do 40 m2;

-slobodnostojeću ili sa zgradom konstruktivno povezanu nadstrešnicu, tlocrtne površine do 15 m2, izvan tlocrtnih gabarita postojeće zgrade.

**5. Uvjeti uređenja odnosno gradnje, rekonstrukcije i opremanja prometne, telekomunikacijske i komunalne mreže s pripadajućim objektima i površinama**

**5.1. Uvjeti gradnje prometne mreže**

Članak 17.

Članak 17. mijenja se i sada glasi:

Postojeća prometnica položena neposredno uz područje obuhvata Plana s južne strane je državna cesta.

Postojeće prometnice u obuhvatu Plana su:

* ulazna cesta u naselje Sutivan smještena uz zapadnu granicu obuhvata Plana,
* djelomično asfaltirana prometnica koja prolazi sredinom obuhvata u smjeru istok-zapad
* dužobalna šetnica

Uz državnu cestu treba osigurati zaštitni koridor za potrebe rekonstrukcije, odnosno podizanja razine usluge ceste, u širini propisanoj posebnim zakonima. Zaštitni koridor može se uređivati kao zelena površina.

Na području obuhvata Plana prometnice su svrstane (kategorizirane) na slijedeći način:

* sabirne ulice
* stambene ulice
* kolno – pješačke prometnice i
* pješačke komunikacije.

Sabirne ulice predstavljaju temeljne kolne prometnice Plana, čija je uloga povezivanje lokalne mreže na prometnu mrežu šireg značaja.

Građevne čestice smještene uz sabirne ulice mogu imati kolni pristup s njih, ukoliko nije moguć pristup na čestice sa stambenih ulica.

Stambene ulice predstavljaju mrežu osnovnih prometnica putem kojih je moguć neposredan pristup do planiranih građevnih čestica. Ove ulice su direktno povezane na kolnike sabirnih ulica.

Postojeća prometnica položena neposredno uz područje obuhvata Plana s južne strane je državna cesta D114.

Postojeće prometnice u obuhvatu Plana su:

* ulazna cesta u naselje Sutivan smještena uz zapadnu granicu obuhvata Plana,
* djelomično asfaltirana prometnica koja prolazi sredinom obuhvata u smjeru istok-zapad
* dužobalna šetnica

Uz državnu cestu treba osigurati zaštitni koridor za potrebe rekonstrukcije, odnosno podizanja razine usluge ceste, u širini propisanoj posebnim zakonima. Zaštitni koridor može se uređivati kao zelena površina.

Na području obuhvata Plana prometnice su svrstane (kategorizirane) na slijedeći način:

* sabirne ulice
* stambene ulice
* kolno – pješačke prometnice i
* pješačke komunikacije.

Sabirne ulice predstavljaju temeljne kolne prometnice Plana, čija je uloga povezivanje lokalne mreže na prometnu mrežu šireg značaja.

Građevne čestice smještene uz sabirne ulice mogu imati kolni pristup s njih, ukoliko nije moguć pristup na čestice sa stambenih ulica.

Stambene ulice predstavljaju mrežu osnovnih prometnica putem kojih je moguć neposredan pristup do planiranih građevnih čestica. Ove ulice su direktno povezane na kolnike sabirnih ulica.

**Prometnica oznake ‘os 1’** odnosi se na kolnu prometnicu koja prestavlja ulaznu cestu u naselje i nalazi se uz zapadnu granicu obuhvata plana. Os 1 se sastoji od dva vozna traka ukupne širine 5,50 metara te jednostranim pješačkim nogostupom minimalne širine 1.5 metra.

**Prometnica oznake ‘os 2’** odnosi se na kolnu prometnicu koja prolazi sredinom obuhvata plana u smijeru istok – zapad ista je djelomično asfaltirana. Os 2 se sastoji od dva vozna traka ukupne širine 5,50 metara te jednostranim pješačkim nogostupom minimalne širine 1.5 metra.

**Prometnica oznake ‘os 3 ’** odnosi se na kolnu prometnicu koja se pruža u smijeru istok – zapad. Ista se na istoku veže na os2 a na zapadu na os1. Os 3 se sastoji od dva vozna traka ukupne širine 5,50 metara te jednostranim pješačkim nogostupom minimalne širine 1.5 metra.

**Prometnica oznake ‘os 4 ’** odnosi se na kolnu prometnicu koja se pruža u smijeru sjever – jug. Ista je slijepa ulica a zbog male dužine nije potrebno okretište. Os 4 se sastoji od dva vozna traka ukupne širine 5,50 metara te jednostranim pješačkim nogostupom minimalne širine 1.5 metara.

**Prometnice oznaka ‘os 5, os 6, os 7, os 8 i os 9 ’** su kolno-pješačke prometnice. Iste se sastoji od dva vozna traka ukupne širine 5,50 metara i kao takve služe za kolnu i pješačku komunikaciju.

**Prometnice oznaka ‘os 10 ’** su kolno-pješačke prometnice. Iste se sastoji od dva vozna traka ukupne širine 4,50 metra, manje su dužine i kao takve služe za kolnu i pješačku komunikaciju.

**Prometnice oznaka ‘os 11, os 12 i os13 ’** su kolno-pješačke prometnice. Iste se sastoji od jednog vozna traka ukupne širine 3,50 (3,0) metra, manje su dužine i kao takve služe za kolnu i pješačku komunikaciju.

Na mjestima priključaka kolno – pješačkih odnosno pješačkih ulica na nogostup sabirne odnosno stambene ulice obvezna je gradnja zakošene pristupne rampe, zakošenje lica rubnjaka ili upuštanje rubnjaka u dužini potrebnoj za prolaz vozila.

Uzdužni nagibi svih prometnica unutar zone su u skladu s Pravilnikom i omogućavaju nesmetano prometovanje mjerodavnog vozila, a kreću se do max. 12.0%.

**Uvjeti gradnje kolno – pješačkih prometnica i pješačkih komunikacija**

Dužobalna šetnica planirana je kao kolno-pješačka površina os 9 širine 5,5 m. Šetnica prvenstveno služi kao pješačka površina. Kolni promet dozvoljen je samo za kolni pristup građevnim česticama smještenim u prvom redu do šetnice. Šetnicu treba opremiti urbanom opremom (klupe, kante za otpatke, rasvjeta...). Popločenje treba izvesti od kamenih ploča, granitnih kocaka ili prefabriciranih betonskih elemenata.Uz sjeverni rub šetnice, prema plaži, postavlja se drvored.

Kolno-pješački putevi širine 3 (3,5) m, postavljeni u smjeru sjever-jug, koji izlaze na šetnicu, također služe kao kolni pristup građevnim česticama, a prvenstveno kao pješačka komunikacija prema obali. Putevi se obrađuju na isti način kao pješačke površine.

Pješačke komunikacije unutar obuhvata Plana postavljene su u smjeru sjever-jug i izlaze na šetnicu. Unutar tog pojasa moguće je oblikovati stepenište uz uvjet da se nakon svakih cca 5 stuba formira odmorište. Prostor stepeništa treba opremiti urbanom opremom (klupe na odmorištima, kante za otpatke, rasvjeta...). Popločenje treba izvesti od kamenih ploča, granitnih kocaka ili prefabriciranih betonskih elemenata jednostavnih oblika.

Uzdužni nagibi niveleta ovih prometnica odnosno komunikacija s obzirom na namjenu i na način polaganja na terenu veći su i iznose do 13.0%.

Na prometnicama za isključivo kretanje pješaka kao i na uličnim križanjima, na mjestima pješačkih prijelaza, potrebno je primijeniti mjere protiv stvaranja urbanističko – arhitektonskih barijera.

**Biciklističke staze**

Na području obuhvata Plana nije predviđena mogućnost biciklističkog prometa na izdvojenim biciklističkim stazama.

**Javni gradski prijevoz**

Javni autobusni prijevoz putnika odvijat će se isključivo na državnoj cesti na dionici Ložišća – Sutivan – Supetar. U tu svrhu Planom je predviđeno uređeno autobusno stajalište (ugibalište) kako je to prikazano na kartografskom prikazu br. 2 ‘Promet’. Na prometnicama unutar obuhvata Plana nije predviđeno odvijanje javnog prijevoza putnika.

**5.1.2. Trgovi i druge veće pješačke površine**

Članak 18.

Članak 19. mijenja se i sada glasi:

Pješačke površine u planu su prikazane na kartografskom prikazu br. 2 ‘Promet’.

Na području obuhvata Plana nisu predviđeni trgovi.

Veće pješačke površine odnosno trgovi, s obzirom na urbani karakter prostora i predviđen tip sadržaja ne smatraju se potrebnim i na području Plana nisu predviđene.

Za kretanje pješaka, na području obuhvata Plana, predviđene su tri kategorije površina:

* pješački nogostupi uz kolnike ulica
* kolno – pješačke prometnice
* pješačke površine

Pješačke površine su formirane kao nogostupi (osi 1,2,3 i 4), kao kolno-pješačke prometnice (osi 5,6,7,8,9,10a,10b, 11,12 i 13).

Slobodna širina pješačkih nogostupa odnosno pješačkih komunikacija ne smije se izvesti u širini manjoj od 1,50 m.

Nogostupe je potrebno izvesti s izdignutim rubnjacima, te ih površinski obraditi asfaltbetonskim zastorom ili predgotovljenim betonskim elementima. Idejnim projektima za pojedine dionice ulica i pješačkih površina potrebno je definirati rješenja prihvatljiva za korištenje osobama smanjenje pokretljivosti što uključuje obvezatnu izvedbu rampa za invalidska ili dječja kolica uza sve pješačke prijelaze.

Na svim pješačkim površinama potrebno je osigurati javnu rasvjetu i riješiti površinsku odvodnju oborinskih voda.

**5.2. Uvjeti gradnje telekomunikacijske mreže**

Članak19.

Članak 20. mijenja se i sada glasi:

Za spajanje objekata na postojeću telekomunikacijsku mrežu treba izvršiti slijedeće:

* potrebno je osigurati koridore za trasu elektroničke komunikacijske infrastrukture EKI.
* planirani priključak izvesti u najbližem postojećem kabelskom zdencu što bliže komunikacijskom čvorištu.
* koridore telekomunikacijske infrastrukture planirati unutar nogostupa koridora kolnih i kolno-pješačkih prometnica.
* potrebno je voditi računa o postojećim trasama.
* pri planiranju odabrati trasu udaljeno u odnosu na elektroenergetske kabele.
* glavne pravce izvesti sa NxPVC Φ110mm + NxPEHD Φ 50 mm
* privode objektima izvesti sa cijevima 2xPEHD Φ 50 mm

Pri paralelnom vođenju, približavanju i križanju EKI s ostalim infrastrukturnim instalacijama poštivati propisane minimalne udaljenosti

Dubina rova u kojega se polažu cijevi iznosi 0.8 m u nogostupu i zemljanom terenu, dok je dubina ispod kolnika 1,0m do1.2m od konačnog nivoa asfalta ili podloge. Cijevi se polažu u rov na posteljicu pijeska, te nakon polaganja zaspe pijeskom visine min 10 cm. Zatrpavanje se dalje nastavlja materijalom iskopa do konačne nivelete terena. Širina koridora za polaganje cijevi distributivne telekomunikacijske kabelske kanalizacije iznosi oko 0,4 do 0,5 m.

-Na čvornim mjestima i skretanjima postaviti tipske montažne kabelske zdence prema zahtjevima vlasnika telekomunikacijske infrastrukture, s originalnim poklopcima za dozvoljene pritiske prema mjestu ugradnje. Gdje se očekuje promet motornih vozila ugraditi poklopce nosivosti 400 kN, a ostale nosivosti min 125 kN.

**5.3. Uvjeti gradnje komunalne infrastrukturne mreže**

Članak 20.

Članak 21. mijenja se i sada glasi:

Koridori komunalne infrastrukture planirani su unutar koridora kolnih i kolno-pješačkih prometnica.

Predviđeni su zatvoreni kanali, okruglog presjeka, koji duž trase imaju odgovarajuće šahte – okna sa pokrovnom pločom na koju se ugrađuje ljevano-željezni poklopac, vidljiv na prometnoj površini sa istom kotom nivelete, kao prometnica.

Kod komunalne infrastrukture cijevi za vodoopskrbu su locirani u prometnici na udaljenost 1,00 m od ivičnjaka, sa dubinom ukopavanja min 1,00 m računajući od tjemena cijevi do nivelete prometnice, te zasunskim otvorima u čvorovima. Planirani i postojeći cjevovodi pripadaju sustavu niske zone vodoopskrbe naselja Sutivan, sa vodspremom “Sutivan”, odnosno kotom dna 72,65 m.n.m.

Prilikom izgradnje ili rekonstrukcije vodovodne mreže potrebno je osigurati najmanji propisani profil hidrantske mreže, potrebnu opremu i materijal i protupožarnu zaštitu sukladno propisima.

Daljnjoj izgradnji novih kapaciteta (naročito turističkih) može se pristupiti tek po osiguranju adekvatne vodoopskrbe, a što će se konstatirati u suradnji s „Vodovodom“ Brač.

Odvodni kanali su locirani u osi prometnice, na dubini min 1,30 m računajući od nivelete prometnice do tjemena cijevi, sa kontrolnim revizijskim oknima. Dozvoljava se translatorno pomjeranje dionica kanala, ukoliko se ne remeti usvojenu koncepciju, poštivajući koridore ostale infrastrukture. Također detaljnijim hidrauličkim proračunom, dozvoljena su manja odstupanja usvojenih presjeka pojedinih dionica.

Sve otpadne vode treba prije ispuštanja u recipijent tako tretirati kako bi se uklonile sve štetne posljedice za okolinu, prirodu i recipijent. (more).

Treba predvidjeti 1. Stupanj pročišćavanja kojim će se, prema kategorizaciji, priobalno more zadržati na razini zahtjevane kategorije.

Potrebno je predvidjeti pročišćavanje oborinskih voda s većih javnih prometnih površina prije upuštanja u more, putem mastolova i pjeskolova.

Usvojen je razdijelni sistem kanalizacije sa odvojenim odvođenjm fekalne i oborinske kanalizacije.

**5.3.1. Uvjeti gradnje,rekonstrukcije i opremanja elektroenergetske mreže**

Članak 21.

Članak 22. mijenja se i sada glasi:

Za napajanje planiranih sadržaja u obuhvatu UPU-a potrebno je izgraditi EE objekte i mrežu:

-Izgraditi dvije nove montažne trafostanice 10(20)/0,4 kV, 630(1000) kVA. Opremiti ih potrebnim transformatorima snage 400(630)(1000)kVA.Transformatori mogu biti uljni ili suhi.

-Izgraditi KB rasplet za povezivanje trafostanica međusobno i s postojećom srednjenaponskom mrežom 10(20) kV mrežu, s mogućnošću napajanja s dvije strane.Predvidjeti SN jednožilne kabele 10(20)kV povezane u snopu (trojke), tip 3x(N2XS(F)2Y 1x185/25mm2).

-Izgraditi kabelski 1 kV rasplet iz planiranih TS do pojedinih potrošača i kabelskih ormara.

-Izgraditi javnu rasvjetu na javnoprometnim i ostalim javnim površinama, vodeći računa o primjeni mjera zaštite od svjetlosnog onečišćenja i energetske učinkovitosti.

-Sve svjetiljke javne rasvjete trebaju imati LED module, temperature boje 2700(K) do 3500(K).

Prilikom gradnje ili rekonstrukcije elektroenergetskih objekata treba obratiti pažnju na slijedeće uvjete:

* građevinska čestica predviđena za trafostanice 10(20)/0,4 kV mora biti minimalno 7x6 m, a lokaciju odabrati tako da se osigura pristup vozilom radi gradnje, održavanja i upravljanja, a u pravilu se postavljaju u središtu konzuma, tako da se osigura kvalitetno napajanje do krajnjih potrošača na izvodima.
* dubina kabelskih kanala iznosi 0,8m u slobodnoj površini ili nogostupu, a pri prijelazu kolnika, dubina je min. 1,2 m do max. 1,5 m.
* širina kabelskih kanala ovisi o broju i naponskom nivou paralelno položenih kabela.Minimalna širina kanala je 40 cm.
* na mjestima prijelaza ispod prometnica kabeli se provlače kroz PVC cijevi promjera 110, 160, odnosno 200, ovisno o tipu kabela (JR, NN, VN).
* prilikom polaganja kabela po cijeloj dužini kabelske trase obavezno se polaže uzemljivačko uže Cu 50mm2.

Elektroenergetski kabeli se polažu, gdje god je to moguće, u nogostup prometnice stranom suprotnom od strane kojom se polažu telekomunikacijski kabeli. Ako se moraju paralelno voditi obavezno je poštivanje minimalnih udaljenosti (50 cm). Isto vrijedi i za međusobno križanje s tim da kut križanja ne smije biti manji od30(o)

**5.3.2. Uvjeti gradnje pomorskih građevina na UP - kupalištu**

**Na planiranoj uređenoj plaži (UP - kupalištu) propisuje se izrada idejnog maritimnog projekta kojim će se uz visoki stupanj očuvanosti prirodnih obilježja odrediti položaj jednog ili više pera kojima bi se uspostavili hidraulički uvjeti za održanje postojećeg plažnog materijala.**

**Kopneni prostor neposredno povezan s morem treba biti uređen i infrastrukturno opremljen na način da sadržava tuševe, kabine za sunčanje od materijala koji se nakon sezone demontiraju, sanitarne prostore, drvena sunčališta koja se postavljaju i nakon sezone demontiraju, prostore za usluživanje hrane i pića, iznajmljivanje naprava za sportove na moru i sl. Sve navedeno mora biti moguće demontirati s plaže izvan sezone.**

**Dio uređenja plaže svakako je i uređenje obalne šetnice. Ovu postojeću komunikaciju potrebno je oplemeniti sadnjom visokih stablašica, klupama za odmor i javnom pejzažnom rasvjetom.**

**9. Mjere sprječavanja nepovoljna utjecaja na okoliš**

Članak 22.

Članak 26. mijenja se i sada glasi:

Temeljna mjera zaštite okoliša je izgradnja planirane komunalne infrastrukture i ukupno uređenje građevnih čestica odnosno okoliša građevina. Planiranom komunalnom infrastrukturom se negativni utjecaji na okoliš bitno umanjuju ili otklanjaju kroz slijedeće mjere i rješenja:

* usvojen je razdjelni sustav odvodnje,
* usvojen je zatvoreni sustav odvodnje,
* osigurana je kvalitetna vodoopskrba područja obuhvata Plana.

Primjenom kabelskih (podzemnih) vodova 20(10) kV i vodova NN (1kV) višestruko se povećava sigurnost napajanja potrošača, uklanja se opasnost od dodira vodova pod naponom i uklanja se vizualni utjecaj nadzemnih vodova na okoliš. Trafostanice gradskog tipa izgraditi u obliku objekta adekvatno arhitektonski oblikovanog i uklopljenog u okoliš. Gradske trafostanice koje su locirane u drugim objektima ili njihovoj blizini treba adekvatno zaštititi od širenja negativnih utjecaja na okoliš (buka, zagrijavanje, vibracije, požar i sl.). Sve pasivne metalne dijelove vodova i postrojenja bez obzira na vrstu lokacije treba propisno uzemljiti i izvršiti oblikovanje potencijala u neposrednoj blizini istih kako bi se eliminirale potencijalne opasnosti za ljude koji povremeno ili trajno borave u njihovoj blizini.

**Dodaje se novo poglavlje:**

**9. 1. Urbanističke mjere zaštite od elementarnih nepogoda i ratnih opasnosti**

**Članak 23.**

Dodaje se novi članak 26A:

**Sklanjanje ljudi**

Prema odredbama “Pravilnika o kriterijima za određivanje gradova i naseljenih mjesta u kojima se moraju graditi skloništa i drugi objekti za zaštitu” (N.N. br. 2/91) za naselja sa manje od 2000 stanovnika ne moraju se graditi skloništa niti drugi objekti za zaštitu stanovništva.

**Zaštita od rušenja**

Radi evakuacije ljudi i dobara ceste i ostale prometnice štitite se od rušenja zgrada propisanom minimalnom udaljenošću građevnog od regulacijskog pravca od 5 m. Obzirom da je najveća dopuštena visina građevina ~~10~~ 9,5 m, urušavanje se događa unutar granica građevinske čestice

pojedine građevine a prometna površina ostaje nezakrčena.

**Zaštita od požara**

Mjere zaštite od požara temelje se na procjeni ugroženosti od požara i planu zaštite od požara.

Zaštita od požara provodi se planiranjem i uređivanjem vatrobranih pojaseva i požarnih zapreka (npr. ulice, parkovi, druge negradive površine).

S obzirom na gustoću izgrađenosti koja je manja od 30%, ne utvrđuju se pojačane mjere zaštite.

Posebni uvjeti građenja iz područja zaštite od požara su slijedeći:

U slučaju da se u objektima stavlja u promet, koristiti i skladištiti zapaljive tekućine i plinovi

potrebno je postupiti sukladno odredbama članka 11. Zakona o zapaljivim tekućinama i

plinovima (N.N. 108/95)

Mjere zaštite od požara projektirati u skladu s pozitivnim hrvatskim i preuzetim propisima koji reguliraju ovu problematiku s posebnim naglaskom na :

Pravilnik o uvjetima za vatrogasne pristupe (N.N. 35/94, 142/03)

Pravilnik o hidrantskoj mreži za gašenje požara (N.N. 8/06)

Građevina mora biti udaljena od susjednih građevina najmanje 4m. Ova udaljenost može biti i manja ako se dokaže (uzimajući u obzir požarno opterečenje, brzinu širenja požara, požarne

karakteristike materijala građevina, veličinu otvora na vanjskim zidovima građevina i dr.) da

se požar neće prenijeti na susjedne građevine

Izlazne putove iz građevina projektirati u skladu s američkim smjernicama NFPA 101 (izdanje

2006. god)

Elemente građevinskih konstrukcija i materijala, protupožarne zidove, prodore cjevovoda,

električnih instalacija te okna i kanala kroz zidove i stropove, ventilacijskevodove, vatrootporna i dimnonepropusna vrata i prozore, zatvarače za zaštitu od požara, ostakljenja otporna prema požaru, pokrov, podne obloge i premaze projektirati i izvesti u skladu s hrvatskim normama HRN DIN 4102.

Garaže projektirati prema austrijskom standardu za objekte za parkiranje TRVB N 106, a

sprinkler uređaj projektirati shodno njemačkim smjernicama VDS.

Za zahtjevne građevine potrebno je ishoditi posebne uvjete građenja Policijske uprave splitsko – dalmatinske, te na osnovu njih izraditi elaborat zaštite od požara, koji će biti podloga za izradu ~~na~~ glavnog projekta.

**Zaštita od potresa**

Planirane građevine moraju se projektirati u skladu sa važećom tehničkom regulativom koja

određuje uvjete za potresna područja. Kod rekonstruiranja postojećih građevina izdavanje

lokacijskih dozvola ili rješenja o uvjetima građenja treba uvjetovati ojačavanjem konstrukcije

građevine sukladno važećim zakonima, propisima i normama.

**10. Mjere provedbe plana**

**Članak 24.**

Članak 18. mijenja se i sada glasi:

Za građevine osnovne namjene mogu se ishoditi akti kojima se odobrava građenje po ishođenju lokacijskih dozvola i započetim radovima na uređenju prometnih površina s kojih se pristupa tim građevinama.

Kod parcelacije pojedinih prostornih cjelina, u slučaju nemogućnosti formiranja preostale čestice, moguće je odstupiti od minimalne propisane površine građevne čestice do 10%.

**10.1. Obveza izrade detaljnih planova uređenja**

Članak 25.

Članak 19. se briše

**10.2. Rekonstrukcija građevina čija je namjena protivna planiranoj namjeni**

Članak 26.

Članak 20. mijenja se i sada glasi:

U obuhvatu IDUPU-a nema građevina protivnih planiranoj namjeni.

#### PRIJELAZNE I ZAVRŠNE ODREDBE

Članak 27.

Elaborat ID UPU-a sačinjen je u 6 izvornika i u digitalnom obliku.

Ovjeren pečatom Općinskog vijeća Općine Sutivan i potpisom predsjednika Općinskog vijeća, čuva se u jedinstvenom upravnom odjelu Općine Sutivan i u nadležnom Uredu u splitsko– dalmatinskoj županiji.

Članak 28.

Ova odluka stupa na snagu 8 dana od danaobjave u “Službenom glasniku Općine Sutivan”.

KLASA: 350-01/18-01/0007

URBROJ: 2104/08-03/1-20-0032

U Sutivanu, dana 17. ožujka 2020. godine

### Predsjednik Općinskog Vijeća

 Bartul Lukšić